Plasseringa av Erlitoukulturen.
Satellittbilde av dei ulike funnstadene.
Nedslagsfeltet til Erlitoukulturen - fylka Yanshi med den sentrale funnstaden er markert midt i området.
**Erlitoukulturen** (forenkla kinesisk 二里头文化, tradisjonell kinesisk 二里頭文化, pinyin *Èrlǐtóu wénhuà*) er ei arkeologisk nemning på ein tidleg bronsealderkultur som heldt til rundt Huangelva i Kina frå rundt 1900 til 1500 f.Kr.) Ei radiokarbondatering utført i 2007 har ført til eit foreslege smalare tidsspenn, frå 1750 til 1530 f.Kr.

Namn og utbreiing
-----------------

Namnet kjem frå det arkeologiske feltet i storkommunen Erlitou i byfylket Yanshi i Henan-provinsen. Kulturen strekte seg godt utover i det som i dag er provinsane Henan og Shanxi, og gjorde seg seinare òg gjeldande i Shaanxi og Hubei. Det er mogleg at Erlitoukulturen utvikla seg frå Longshankulturen. 
Dei fleste kinesiske arkeologar reknar med at Erlitou er hovudsetet for Xia-dynastiet, men dei fleste vestlege arkeologar er ikkje overtydde om at det er ein slik samanheng mellom Erlitoukulturen og Xia-dynastiet, ettersom det ikkje finst direkte lenkjer mellom dei, som skriftlege kjelder.

Kjenneteikn og leivningar
-------------------------

Fortidsleivningane i Erlitou blei oppdaga av Xu Xusheng i 1959, og denne funnstaden er blitt verande det største utgravingsområdet som kan knytast til Erlitoukulturen. Funna er spreidde ut over eit område på 3 km². Det er funne palassbygningar og verkstader for tilverking av bronse. Erlitou monopoliserte produksjonen av bronsekar for rituell bruk, og dei eldste kjende ding-kara er frå denne kulturen.

Etter at Shang-dynastiet voks fram gjekk det kraftig tilbake med Erlitou, men staden blei verande folkesett òg i den første fasen av Shang-tida.

Sjå òg
------

* Erligangkulturen
* Sanhuangwudi
* Xia-dynastiet

Galleri
-------

* Bronse med turkisarbeid frå ErlitoukulturenBronse med turkisarbeid frå Erlitoukulturen
* Jue (vinkanne) av bronse frå Erlitoukulturen.Jue (vinkanne) av bronse frå Erlitoukulturen.
* Ding (kar) på tre føter*Ding* (kar) på tre føter
* BronsedingBronseding
* BronsebjølleBronsebjølle
* Dekorert uue (våpen)Dekorert uue (våpen)
* Symbol på keramikkskår funne ved Erlitou.Symbol på keramikkskår funne ved Erlitou.

Kjelder
-------

1. ↑  Allan 2007, s. 475.
2. ↑  Liu & Xu 2007, s. 886.
3. ↑  Zhang et al. 2014, s. 206.
4. ↑  Allan 2007, s. 489–490.
5. ↑  Liu 2004, s. 238.
6. ↑  Liu & Xu 2007, s. 897–899.
7. ↑  Liu 2004, s. 231.

* *Denne artikkelen bygger på «Erlitoukulturen» frå Wikipedia på bokmål, den 24. mars 2021.*

Litteratur
----------

* Liu, Li. *The Chinese Neolithic: Trajectories to Early States*, ISBN 0-521-81184-8
* The Golden Age of Chinese Archaeology
* Allan, Sarah (2007). «Erlitou and the Formation of Chinese Civilization: Toward a New Paradigm». *The Journal of Asian Studies* (Cambridge University Press) **66** (2): 461–496. doi:10.1017/S002191180700054X.
* Lee, Yun Kuen (2002). «Building the chronology of early Chinese history». *Asian Perspectives: the Journal of Archaeology for Asia and the Pacific* **41** (1): 15–42. doi:10.1353/asi.2002.0006.
* Li, Jinhui (10. november 2003). «Stunning Capital of Xia Dynasty Unearthed». China Through a Lens. Arkivert 21. mars 2015 på Wayback Machine.
* Liu, Li (2004). The Chinese neolithic: trajectories to early states. Cambridge University Press. ISBN 978-0-521-81184-2.
* Liu, Li; Xu, Hong (2007). «Rethinking Erlitou: legend, history and Chinese archaeology». *Antiquity* **81** (314): 886–901.